התקלה בפייסבוק (2021)

דף הבית של פייסבוק במהלך קריסת השירות
ב-4 באוקטובר 2021, בשעה 18:39 (כל השעות בערך על פי שעון ישראל), הרשת החברתית פייסבוק וחברות הבת שלה, מסנג'ר, אינסטגרם, וואטסאפ, מפילרי , ו-Oculus , הפסיקו לפעול ברחבי העולם במשך למעלה משבע שעות.<ref name="verge2"></ref><ref name=":72"></ref> התקלה מנעה גם התחברות לאתרי צד-שלישי דרך חשבון הפייסבוק.<ref></ref> במהלך ההשבתה, גדלה תנועת הגולשים בשירותים מתחרים, כגון טוויטר, דיסקורד וטלגרם, מה שהוביל לעומסים בשרתי השירותים הללו.<ref name="nyc2"></ref><ref></ref><ref></ref> ההשבתה הייתה החמורה ביותר שחוותה פייסבוק מאז שנת 2008.<ref name="CNBC worst" />

ההשבתה נגרמה כתוצאה מתקלה בניתוב לרשת שרתי ה-DNS של פייסבוק.<ref></ref><ref name="nyc2" /> בסביבות השעה 23:50 שוחזרו הגדרות נתבי ה-BGP עבור הקידומות שהושפעו, ושירותי ה-DNS החלו להיות זמינים שוב בשעה 00:05, אך שירותי שכבת היישום שוחזרו באיטיות בפייסבוק, וואטסאפ ואינסטגרם יותר משעה לאחר מכן, כאשר השירותים שבו לפעול עבור רוב המשתמשים עד השעה 1:45.<ref></ref>

== התקלה ==
מפענחי DNS מחזירים סטטוס "SERVFAIL" עבור הכתובת Facebook.com
מומחי אבטחה זיהו את הבעיה כניתוק של ה-BGP (ראשי תיבות של Border Gateway Protocol; פרוטוקול ניתוב עיקרי באינטרנט) מקידומות כתובות ה-IP בהן התארחו שרתי ה-DNS של פייסבוק, מה שמנע ממשתמשים את הזיהוי והגישה לשירותים של פייסבוק בכל שמות התחום הקשורים לשרתיה.<ref name=":72" /><ref></ref> ההשפעות ניכרו בכל העולם.<ref></ref>

חברת אבטחת המידע דיווחה כי בשעה 18:39, פייסבוק ביצעה מספר משמעותי של עדכוני BGP, בין היתר ניתוק של נתיבים מקידומות ה-IP, שכללו את כל שרתי השמות המוסמכים שלהם. הדבר הפך את שרתי ה-DNS של פייסבוק לבלתי נגישים דרך האינטרנט. בשעה 18:50 פג תוקף הדומיינים של פייסבוק מהמטמון בכל שירותי פיענוח ה-DNS הגדולים. קצת לפני חצות, פייסבוק שחזרה את עדכוני ה-BGP, ובשעה 0:05 שם הדומיין של פייסבוק חזר למצבו.<ref name="cloudflarepostmortem"></ref>

התקלה הפסיקה גם את התקשורת הפנימית של פייסבוק, מנעה מעובדים לשלוח או לקבל הודעות דוא"ל חיצוניות, לגשת לספריית התאגיד ולבצע אימות מול שירותי Google Docs וזום.<ref name="verge2" /><ref name=":72" /> עובדי החברה לא הצליחו לגשת לבניינים ולחדרי ישיבות באמצעות תגי הכניסה שלהם.<ref name="verge2" />

סטיב גיבסון, חוקר אבטחה, אמר שעדכון BGP שגרתי השתבש ומנע את תיקון השגיאה מרחוק בהיעדר גישה מרוחקת לשרתים, ושמי שהיה בסביבתם הפיזית של השרתים היה חסר הרשאה לתקנה.<ref></ref>

פייסבוק חזרה לפעילות בהדרגה לאחר שהושגה גישה לשרת במרכז הנתונים של סנטה קלרה, קליפורניה, שאופס.<ref name="nyc2" /> בערך בשעה 1:45, פייסבוק והשירותים הנלווים חזרו לפעול.<ref></ref>

== השפעה ==
האתר Downdetector, המנטר השבתות ברשת, רשם למעלה מ-10 מיליון דיווחים על תקלות.<ref name="Reuters"></ref><ref name="BBC2"></ref>

שירות Google Public DNS הואט גם כן כתוצאה מההשבתה בשל שאילתות חוזרות ונשנות,<ref></ref> וכתוצאה מכך משתמשים נוספים חוו האטות בשירותים אחרים כגון ג'ימייל, טיקטוק וסנאפצ'ט.<ref></ref>

במהלך ההשבתה ירד שערן של מניות החברה בכמעט 5%, והונו של מנכ"ל פייסבוק, מארק צוקרברג, ירד בלמעלה מ-6 מיליארד דולר.<ref name="CNBC worst"></ref><ref></ref><ref></ref> בגלל ההשבתה, פייסבוק הפסידה לפחות 60 מיליון דולר של הכנסות ממודעות.<ref></ref>

== תגובות ==

מנהל הטכנולוגיות הראשי של פייסבוק, מייק שרופר , פרסם התנצלות מספר שעות לאחר תחילת ההשבתה, ואמר שבפייסבוק עובדים מהר ככל האפשר כדי לשוב לפעילות בהקדם האפשרי.<ref name="indy2"></ref>

טוויטר ורדיט פרסמו ציוצים בחשבונות הטוויטר הרשמיים שלהם הלועגים להשבתה.<ref name="BBC2" />

משתמשים בטוויטר ובטלגרם דיווחו על האטה בזמני התגובה, כתוצאה מהעומס הפתאומי שנגרם מהעלייה הרבה בשימוש בהם.<ref name="indy2" /> טלגרם דיווחה כי העלייה נגרמה לא רק על ידי המשתמשים הקיימים, אלא גם בשל הצטרפותם של 70 מיליון משתמשים חדשים.<ref></ref>

== קישורים חיצוניים ==
* 
*

== הערות שוליים ==
 
קטגוריה:פייסבוק
קטגוריה:2021